CELEX: 32008D0829
Language: hu
Date: 2008-10-30 00:00:00
Title: 2008/829/EK: A Bizottság határozata ( 2008. október 30. ) a szarvasmarhafélék szivacsos agyvelőbántalmának előfordulási kockázata alapján a tagállamok vagy harmadik országok, illetve ezek valamelyik régiója BSE-státusának meghatározásáról szóló 2007/453/EK rendelet módosításáról (az értesítés a C(2008) 6274. számú dokumentummal történt) (EGT-vonatkozású szöveg)

1.11.2008   
            
            
               HU
            
            
               Az Európai Unió Hivatalos Lapja
            
            
               L 294/14
            
         
      A BIZOTTSÁG HATÁROZATA
   
   (2008. október 30.)
   a szarvasmarhafélék szivacsos agyvelőbántalmának előfordulási kockázata alapján a tagállamok vagy harmadik országok, illetve ezek valamelyik régiója BSE-státusának meghatározásáról szóló 2007/453/EK rendelet módosításáról
   (az értesítés a C(2008) 6274. számú dokumentummal történt)
   (EGT-vonatkozású szöveg)
   (2008/829/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendeletre (1) és különösen annak 5. cikke (2) és (3) bekezdésére,
   mivel:
   
               (1)
            
            
               A 999/2001/EK rendelet az állatoknál előforduló, egyes fertőző szivacsos agyvelőbántalmak (TSE) megelőzése, az ellenük való védekezés és felszámolásuk tekintetében szabályokat határoz meg. A rendelet az élő állatok és állati eredetű termékek előállítására és forgalomba hozatalára vonatkozik. E célból meg kell határozni a tagállamok vagy harmadik országok, illetve azok régióinak (a továbbiakban: országok és régiók) BSE-státusát (szarvasmarhák szivacsos agyvelőbántalma) a következő három kategória egyikébe történő besorolással: elhanyagolható, ellenőrzött vagy meghatározatlan BSE-kockázat.
            
         
               (2)
            
            
               A szarvasmarhafélék szivacsos agyvelőbántalmának előfordulási kockázata alapján a tagállamok vagy harmadik országok, illetve ezek valamelyik régiója BSE-státusának meghatározásáról szóló, 2007. június 29-i 2007/453/EK bizottsági határozat (2) melléklete az országokat és régiókat BSE-státusuk alapján csoportokba sorolja.
            
         
               (3)
            
            
               A tagállamok BSE-státusára vonatkozó végleges döntést megelőzően valamennyi tagállamot ideiglenesen a 2007/453/EK határozatban megállapítottak szerinti, ellenőrzött BSE-kockázatú országnak ismertek el. Az Állategészségügyi Világszervezet (OIE) 2008. májusi általános ülésszakán határozatot fogadtak el a különböző országok BSE-státusáról. Ezért a 2007/453/EK határozat mellékletét össze kell egyeztetni az OIE határozatában foglalt ajánlásokkal. Az egyes tagállamok BSE-státusáról szóló, készülőben lévő, végleges döntésig, valamint a Közösségen belül alkalmazott, harmonizált, szigorított BSE-védőintézkedéseket figyelembe véve az érintett a tagállamokat ideiglenesen továbbra is ellenőrzött BSE-kockázatú országoknak kell tekinteni.
            
         
               (4)
            
            
               A 2007/453/EK határozatot ezért ennek megfelelően módosítani kell.
            
         
               (5)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2007/453/EK határozat mellékletének helyébe e határozat mellékletének szövege lép.
   2. cikk
   Ez az irányelv 2008. december 1-jén lép hatályba.
   Ennek a határozatnak a tagállamok a címzettjei.
   
      Kelt Brüsszelben, 2008. október 30-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 147., 2001.5.31., 1. o.
   
      (2)  HL L 172., 2007.6.30., 84. o.
   
      MELLÉKLET
      AZ ORSZÁGOK ÉS RÉGIÓK LISTÁJA
      A.   Elhanyagolható BSE-kockázatot jelentő országok vagy régiók
      Tagállamok
      
                  —
               
               
                  Finnország
               
            
                  —
               
               
                  Svédország
               
            EFTA-országok
      
                  —
               
               
                  Izland
               
            
                  —
               
               
                  Norvégia
               
            Harmadik országok
      
                  —
               
               
                  Argentína
               
            
                  —
               
               
                  Ausztrália
               
            
                  —
               
               
                  Új-Zéland
               
            
                  —
               
               
                  Paraguay
               
            
                  —
               
               
                  Szingapúr
               
            
                  —
               
               
                  Uruguay
               
            B.   Ellenőrzött BSE-kockázatot jelentő országok vagy régiók
      Tagállamok
      
                  —
               
               
                  Belgium, Bulgária, Cseh Köztársaság, Dánia, Németország, Észtország, Írország, Görögország, Spanyolország, Franciaország, Olaszország, Ciprus, Lettország, Litvánia, Luxemburg, Magyarország, Málta, Hollandia, Ausztria, Lengyelország, Portugália, Románia, Szlovénia, Szlovák Köztársaság, Egyesült Királyság
               
            EFTA-országok
      
                  —
               
               
                  Svájc
               
            
                  —
               
               
                  Liechtenstein
               
            Harmadik országok
      
                  —
               
               
                  Brazília
               
            
                  —
               
               
                  Kanada
               
            
                  —
               
               
                  Chile
               
            
                  —
               
               
                  Tajvan
               
            
                  —
               
               
                  Mexikó
               
            
                  —
               
               
                  Egyesült Államok
               
            C.   Meghatározatlan BSE-kockázatot jelentő országok vagy régiók
      
                  —
               
               
                  Az e melléklet A vagy B pontjában fel nem sorolt országok vagy régiók.